## Pravilnik o vrstama radijskih postaja, koje mogu upotrebljavati stranci, strane pravne osobe i diplomatska zastupstva

### NN 5/1995 (23.1.1995.), Pravilnik o vrstama radijskih postaja, koje mogu upotrebljavati stranci, strane pravne osobe i diplomatska zastupstva

# MINISTARSTVO POMORSTVA, PROMETA I VEZA

Na temelju članka 25 stavka (5) Zakona o telekomunikacijama
("Narodne novine" br. 53/94), ministar pomorstva, prometa
i veza, donosi

## PRAVILNIK

### o vrstama radijskih postaja, koje mogu upotrebljavati stranci, strane pravne osobe i diplomatska zastupstva

**Sadržaj pravilnika**

Članak 1.

Ovim pravilnikom se određuju vrste radijskih
postaja, koje mogu upotrebljavati stranci, strane pravne osobe,
koje u Hrvatskoj obavljaju poslovnu, tehničku, informativnu,
znanstvenu, kulturnu, športsku ili drugu djelatnost, (u daljnjem
tekstu strane pravne osobe), te diplomatska zastupstva za vlastite
potrebe, uz uvjete uzajamnosti.

Radijske postaje koje mogu upotrebljavati stranci

Članak 2.

Stranci mogu upotrebljavati:

- prijenosne ili pokretne radijske postaje u frekvencijskom
području za građansku uporabu, CB (Citizen Band), koje
po svojim tehničkim karakteristikama odgovaraju radijskim
postajama, koje mogu upotrebljavati građanske osobe. državljani
Republike Hrvatske;

- amaterske radijske postaje, koje rade na međunarodno
usklađenim frekvencijskim područjima predviđenim
za radio-amatersku službu, a koje posjeduju. tehničke
karakteristike prema tehničkim uvjetima i uvjetima uporabe
amaterskih radijskih postaja;

- radijske postaje u sustavu javne pokretne telekomunikacijske
mreže:

- radijske postaje u sustavu za pozivanje osoba (PAGING):

- radijske postaje na plovilu za komunikaciju i sigurnost
plovidbe;

- radijske postaje na zrakoplovu za komunikaciju
i sigurnost plovidbe;

- pokretne zemaljske satelitske radijske postaje;

- radijske postaje za upravljanje igračkama
i napravama, koje su predviđene za rad u frekvencijskom području
namijenjenom za tu svrhu;

- radijske i televizijske prijamnike koji rade samo
u frekvencijskom području namijenjenom za izravan prijam
radijskih i televizijskih emisija, uključujući i
takove emisije putem satelita;

- bežični telefon (CT');

- radijske postaje male snage (LPD).

- radijske postaje koje mogu upotrebljevati strane
pravne osobe.

Članak 3.

Strane pravne osobe mogu upotrebljavati:

- pokretne i prijenosne radijske postaje za rad u
simpleksu ili poludupleksu;

- radijske postaje za športska natjecanja ili
druge manifestacije;

- kratkovalne radijske postaje u pokretnoj mreži;

- radijske postaje u sustavu javne pokretne telekomunikacijske
mreže;

- radijske postaje u sustavu za pozivanje osoba (PAGING);

- repetitor kao radijska postaja u poludupleksnom
radu, koja odgovara tehničkim karakteristikama prema preporukama
CEPT-a;

- radijske postaje na plovilu za komunikaciju i sigurnost
plovidbe;

- radijske postaje na zrakoplovu za komunikaciju
i sigurnost plovidbe;

- nepokretne i pokretne zemaljske satelitske postaje;

- radijske postaje za upravljanje igračkama
i napravama koje su predviđene za rad u frekvencijskom području
namijenjenom za tu svrhu;

- radijske i televizijske prijamnike koji rade samo
i frekvencijskom području namijenjenom za izravan prijan
radijskih i televizijskih emisija, uključujući i
takove emisije putem satelita;

- radijske postaje za simultano prevođenje;

- bežični telefon (CT);

- radijske postaje male snage (LPD).

- radijske postaje koje mogu upotrebljavati diplomatska
zastupstva.

Članak 4.

Diplomatska zastupstva za vlastite potrebe mogu upotrebljavati:

- kratkovalne radijske postaje u nepokretnoj mreži
na načelu uzajamnosti;

- pokretne i prijenosne radijske postaje za rad u
simpleksu;

- radijske postaje u sustavu javne pokretne telekomunikacijske
mreže;

- radijske postaje za pozivanje osoba (PAGING);

- radijske postaje na plovilu za komunikaciju i sigurnost
plovidbe;

- radijske postaje na zrakoplovu za komunikaciju
i sigurnost plovidbe;

- nepokretne zemaljske satelitske postaje na načelu
uzajamnosti;

- pokretne zemaljske satelitske postaje;

- radijske postaje male snage (LPD);

- bežični telefon (CT);

- radijske postaje za simultano prevođenje;

- radijske i televizijske prijamnike koji rade samo
u frekvencijskom području namijenjenom za izravan prijem
radijskih i televizijskih emisija uključujući i takove
emisije putem satelita.

**Stupanje pravilnika na snagu**

Članak 5.

Ovaj pravilnik stupa na snagu osmoga dana od dan
objave u "Narodnim novinama".

Klasa: 011-01/95-02/05

Urbroj: 530-07-95-1

Zagreb, 10. sijećnja 1995.

Ministar pomorstva, prometa i veza

**Ivica Mudrinić, dipl. ing.**,
v.r.

Pravilnik, NN 5/1995-62
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)